அப்போது சந்தோஸின் மொபைல் ஒலித்தது. எடுத்து அட்டென் செய்து பேசினான். சொல்லுடி என்றான். டக்கென அரசன் அவனை பார்த்தான். அது சந்தோஸின் வருங்கால மனைவியாகவும் இருக்கலாம். அல்லது தற்காலிக காதலியாகவும் இருக்கலாம். ஃப்ரண்டு இருக்காண்டி அப்புறமா கால் பன்றேன் என்றான். அவள் இந்த இடத்தில் கண்டிப்பாக முத்தம் கேட்டிருக்க வேண்டும். சந்தோஸ் மறுத்ததற்க்காக அவள் அரசன் மேல் கோபப்பட்டிருக்கவும் கூடும். சந்தோஸின் இன்னொரு மொபைல் ஒலித்தது. ஓகே பை என கட் செய்து விட்டு அந்த மொபைலை எடுத்து பேசினான். சொல்லுடி… அரசன் சற்று அதிர்ந்தவனாகவே பார்த்தான். சந்தேகமே இல்லை இவர்கள் இவனின் தற்காலிக காதலிகள்தான்.அரசன் சந்தோஸ் பேசும் மொபைலை பார்த்து விட்டு தன் மொபைலை பார்த்தான். சைனா மேக் சைடில் சீரியல் பல்பு எரியும் மொபைல் அது.